ಈ ಪಂದ್ಯಾವಳಿಯು ವಿಶ್ವದ ಮೂರನೆಯ ಅತಿದೊಡ್ಡ ಪಂದ್ಯಾವಳಿಯಾಗಿದೆ. ಕೇವಲ ಫಿಫಾ ವಿಶ್ವಕಪ್‌ ಫುಟ್ಬಾಲ್‌ ಮತ್ತು ಬೇಸಿಗೆಯ ಒಲಿಂಪಿಕ್ಸ್‌ ಕ್ರೀಡಾವಳಿಗಳು ಕ್ರಿಕೆಟ್‌ ವಿಶ್ವಕಪ್‌ಗಿಂತಲೂ ಹೆಚ್ಚು ವೀಕ್ಷಿತ ಕ್ರೀಡೆಗಳಾಗಿವೆ. ಕ್ರಿಕೆಟ್‌ ವಿಶ್ವಕಪ್‌ ಪಂದ್ಯಾವಳಿ ಸುಮಾರು ೨೦೦ಕ್ಕೂ ಹೆಚ್ಚು ದೇಶಗಳಲ್ಲಿ ದೂರದರ್ಶನ ಪ್ರಸಾರಕಂಡಿದೆ. ಸುಮಾರೂ ೨.೨ ಶತಕೋಟಿ ದೂರದರ್ಶನ ವೀಕ್ಷಕರನ್ನೂ ಆಕರ್ಷಿಸಿದೆ. ಆಯೋಜಿತ ೨೦೧೧ ಮತ್ತು ೨೦೧೫ರಲ್ಲಿನ ವಿಶ್ವಕಪ್‌ ಕ್ರಿಕೆಟ್‌ ಪಂದ್ಯಾವಳಿಗಳ ದೂರದರ್ಶನ ಪ್ರಸಾರ ಹಕ್ಕುಗಳನ್ನು ಸುಮಾರು US$೧.೧ಶತಕೋಟಿಗೂ ಹೆಚ್ಚು ಅಮೆರಿಕನ್ ಡಾಲರ್‌ಗಳಿಗೆ ಮಾರಾಟ ಮಾಡಲಾಯಿತು.ಅದರೊಂದಿಗೆ ಪ್ರಾಯೋಜಿಸುವ ಹಕ್ಕುಗಳನ್ನು ಇನ್ನೂ ೫೦೦ ಶತಕೋಟಿ ಅಮೆರಿಕನ್‌ ಡಾಲರ್‌ಗಳಿಗೆ ಮಾರಾಟ ಮಾಡಲಾಯಿತು. ಆಗ ೨೦೦೩ ಕ್ರಿಕೆಟ್ ವಿಶ್ವಕಪ್‌ ಪಂದ್ಯಗಳನ್ನು ೬೨೬,೮೪೫ ಜನರು ವೀಕ್ಷಿಸಿದರು. ಅಲ್ಲದೇ ೨೦೦೭ ಕ್ರಿಕೆಟ್‌ ವಿಶ್ವಕಪ್‌ ಪಂದ್ಯಗಳಿಗಾಗಿ ಸುಮಾರು ೬೭೨,೦೦೦ಕ್ಕಿಂತಲೂ ಅಧಿಕ ಟಿಕೆಟ್‌ಗಳು ಮಾರಾಟವಾದವು. ಕ್ರಿಕೆಟ್‌ ವಿಶ್ವಕಪ್‌ ಇತಿಹಾಸದಲ್ಲಿ ಇದು ಅತಿಹೆಚ್ಚು ಟಿಕೆಟ್‌ ಮೂಲದಿಂದ ಬಂದ ಆದಾಯವೆನಿಸಿತು.

ಆನಂತರದ ವಿಶ್ವಕಪ್‌ ಪಂದ್ಯಾವಳಿಗಳು ಮಾಧ್ಯಮದ ಬಹಳಷ್ಟು ಗಮನ ಸೆಳೆದಿವೆ. ಏಕದಿನ ಅಂತರರಾಷ್ಟ್ರೀಯ ಕ್ರಿಕೆಟ್‌ ಪಂದ್ಯವು ಬಹಳಷ್ಟು ಸ್ಥಾನಮಾನ ಗಳಿಸಿದೆ. ದಕ್ಷಿಣ ಆಫ್ರಿಕಾ ಆತಿಥ್ಯ ವಹಿಸಿದ ೨೦೦೩ ಕ್ರಿಕೆಟ್‌ ವಿಶ್ವಕಪ್‌ನಲ್ಲಿ ಮೊದಲ ಬಾರಿಗೆ ಲಾಂಛನವನ್ನೊಳಗೊಂಡಿತ್ತು -ಅದು ಕಣ್ಣುಕೋರೈಸುವ, "ಡ್ಯಾಝ್ಲರ್" ‌ ಎಂಬ ಝೀಬ್ರಾ ಆಗಿತ್ತು. "ಮೆಲ್ಲೊ" ಹೆಸರಿನ ಕಿತ್ತಲೆ ಬಣ್ಣದ ರಕೂನ್‌ನಂತಹ ಪ್ರಾಣಿ ೨೦೦೭ ಕ್ರಿಕೆಟ್‌ ವಿಶ್ವಕಪ್‌ ಪಂದ್ಯಾವಳಿಯ ಲಾಂಛನವಾಗಿತ್ತು.

ಅರ್ಹತೆ
ಆಸ್ಟ್ರೇಲಿಯಾದ ತ್ರಿ-ಜಯಭೇರಿ
ಪ್ರುಡೆಂಷಿಯಲ್‌ ವಿಶ್ವ ಕಪ್‌ ಪಂದ್ಯಾವಳಿಗಳು
ಮಾಧ್ಯಮಗಳ ಮೂಲಕ ಪ್ರಸಾರಕಾರ್ಯ